The Elder Scrolls IV: Oblivion

The Elder Scrolls IV: Oblivion je fantasy RPG hra vyvinutá firmou Bethesda Softworks pre PC, Xbox 360 a Playstation 3.

Hra 
Oblivion je štvrtým RPG dielom série The Elder Scrolls (Staršie zvitky). Hra bola hneď po vydaní veľmi úspešná. V prvých dňoch sa predalo vyše 1,7 milióna kópii. Hra obsahuje RPG prvky.

Herný svet 
Hra sa odohráva vo fiktívnej ríši Tamriel nazývanej aj „údolie krásy“. Hráč sa môže pohybovať iba v provincii Cyrodiil, ktorá je srdcom Tamrielu. Nie je závislý od hlavnej úlohovej línie.

V hre sa nachádzajú aj vedľajšie úlohy, ktoré hru obohacujú o nesmierne veľký počet hodín hrania. Vedľajšie úlohy zahŕňajú aj príbeh pre rôzne spolky do ktorých sa hráč počas hry môže pridať napr. spolok mágov, zlodejov alebo bojovníkov. Hra obsahuje aj možnosti výroby a opravovania zbraní a zbroje, miešania elixírov atď.

Herný svet, herné prostredie môže hráč masívne doplniť, rozšíriť a modifikovať pomocou editora o objekty, predmety, dialogy, až po celé príbehové línie, v princípe až na úroveň totálnej konverzie.

Možnosti nastavenia 
Hru je možné hrať z prvej aj z tretej osoby (obidve možnosti sú dobre spracované). Ovládanie je jednoduché. 

Predvolené nastavenia:
 Kláves C – vrhanie kúzel
 klik ľavého tlačidla myši – útok
 klik pravého tlačidla myši – blokovanie
 W, A, S, D – pohyb

Možnosť nastavenia náročnosti dokáže vyhovieť všetkým hráčom od úplného začiatočníka až po skúsených hráčov.

Rasy 
Na začiatku hrania si každý hráč môže vybrať s desiatich hrateľných rás pričom každá má iný pôvod a následné výhody v hre (je to prvý slobodný výber hráča). Elfské rasy sú obratnejšie v používaní mágie a oplývajú zvýšenou inteligenciou, zatiaľ čo rasy, ako sú Nordi, Orkovia, alebo Redguardi sú nebezpečnejší v boji zblízka.

Zoznam rás: 
 Argonian  jašterí humanoid, v rodnom jazyku Saxhleel – Argoniani pochádzajú z divokých bažín a močiarov provincie Black Marsh, ktorá sa nachádza v južnej časti Tamrielu. Vďaka nehostinnému prostrediu tamojšieho kraju si Argoniani vybudovali imunitu voči väčšine jedov a chorôb a získali schopnosť dýchania pod vodou. Vyznačujú sa výraznou jašterou tvárou, hrubou kožou a veľkými očami, ale taktiež i skrytým intelektom a nadaním pre mágiu, preto sú mnohí z nich dobrí mágovia a čarodejníci.
 Breton (Manmer)  obyvatelia provincie High Rock. Podobou sú takmer nerozoznateľní od Imperiálov, no v žilách im koluje krv ich dávnych elfských predkov. Majú talent pre umenie mágie a proti magickým útokom sú do danej miery odolní.
 Vysoký Elf (Altmer)  obývajú juhozápadnú časť Tamrielu – Summurset Isles. Vyznačujú sa vysokou a chudou postavou so zašpicatenými ušami. Patria medzi kultúrne a inteligenčne najvyspelejšie rasy celého Tamrielu. Svojím majstrovstvom v používaní mágie predčili i Bretonov, avšak voči mágii sú menej odolní. Vďaka svojmu pôvodu sú odolnejší voči rôznym druhom ochorení.
 Lesný Elf (Bosmer)  vzrastom menší, než ich vznešení a temní druhovia. Svoju výšku využívajú vo svoj prospech, sú vynikajúci zlodeji a lukostrelci. Ich domovom sú divoké lesy provincie Valenwood.
 Temný Elf (Dunmer)
 Ork (Orsimer)
 Khajiit
 Redguard (červený strážca)
 Nord  obyvatelia provincie Skyrim – zvyknutý na chladné podmienky.
 Imperial (Cyrodiils)  obyvatelia provincie Cyrodiil.
Vo svete sa nachádza viac rás (napr. Snežný Elf) no iba vyššie uvedené rasy sú hrateľné.

Atribúty 
Sú základné pasívne vlastnosti, ktoré si hráč počas hry vylepšuje.

 Obratnosť (Agility)  Zväčšuje výdrž, poškodenie spôsobené lukmi a stálosť v boji. Zahŕňa zručnosti (Skills) ako sú Lukostreľba (Marksman), Zabezpečenie (Security), a Zakrádanie (Sneak).
 Odolnosť (Endurance)  Zväčšuje výdrž, začiatočné zdravie a zdravie získané levelmi a odpočívaním. Zahŕňa zručnosti Ťažké brnenie (Heavy Armor), Kovanie (Armorer), a Blokovanie útokov (Block).
 Inteligencia (Intelligence)  Zväčšuje celkové množstvo many. Celkovú hodnotu many predstavuje dvojnásobok hodnoty Inteligencie (plus bonusy znamení a výzbroje). Zahŕňa zručnosti ako Alchýmia (Alchemy) a magické školy Mysticizmus (Mysticism), a Zaklínanie (Conjuration).
 Šťastie (Luck)  Šťastie má vplyv na väčšinu akcií hráča v hre. Pod atribút šťastia však nespadajú žiadne zručnosti.
 Osobnosť (Personality)  Zlepšuje začiatočný vzťah z ostatnými postavami vo svete, zvyšuje šancu na získanie užitočných informácií od týchto postáv. Zahŕňa zručnosti Obchodovanie (Mercantile), Reč (Speechcraft), a magickú školu Ilúzie (Illusion).
 Rýchlosť (Speed)  Určuje aké rýchle sú pohyby a útoky hráča. Pod rýchlosť spadajú zručnosti Akrobacia (Acrobatics), Atletika (Athletics) a Ľahké brnenie (Light armor).
 Sila (Strength)  Zvyšuje maximálnu záťaž únosnú pre postavu a zväčšuje celkovú výdrž a poškodenie spôsobené ručnými zbraňami. Patria sem zručnosti ako Boj so sečnými (Blade), údernymi zbraňami (Blunt), a Boj bez zbrane (Hand-to-hand).
 Sila Vôle (Willpower)  Zrýchľuje regeneráciu many a výdrže a zvyšuje odolnosť voči magickým útokom. Zahŕňa magické školy Premeny (Alteration), Obnovy (Restoration), a Deštrukcie (Destruction).

Znamenia 
Druhá možnosť ktorú dáva hra hráčovi na výber je voľba znamenia. Výber znamenia dáva určitú začiatočnú výhodu.

 Učeň  + 100 bodov magickej energie, 100 % slabosť voči mágii.
 Atronach  + 150 bodov magickej energie, nedokáže regenerovať magickú energiu, 50 % absorbovanie magickej energie.
 Dáma  upevní 10 bodov sily vôle, upevní 10 bodov odolnosti.
 Pán  Dokáže regenerovať zdravie, slabosť voči ohňu 25 %.
 Milenka  Raz za deň dokáže paralyzovať nepriateľa bozkom pričom stratí 120 bodov výdrže.
 Mág  + 50 bodov magickej energie.
 Rituál  Raz za deň:
 odstraší nemrtvého na 30 s;
 zregeneruje 200 bodov života.
 Had  Raz za deň:
 rozptýli kúzlo do 90 bodov na seba;
 zraní zdravie nepriateľov 3 body za 20 s;
 stratí výdrž 100 bodov;
 vylieči jed.
 Tieň  Raz za deň sa dokáže zneviditeľniť na 60 s.
 Žrebec  Upevní 20 bodov rýchlosti.
 Zlodej  Upevní obratnosť, štastie a rýchlosť o 10 bodov.
 Veža  Raz za deň:
 odomkne priemernú zámku;
 odrazí 5 % zranenia po dobu 120 s.
 Bojovník  Upevní 10 bodov Sily a Odolnosti.

The Elder Scrolls
RPG
Počítačové hry z 2006